ddrg/super_eurlex huggingface dataset:
„(c)

za prodajne sezone krompirja od 1. februarja 2003 do 31. marca 2003, od 1. decembra 2003 do 31. marca 2004, od 1. decembra 2004 do 31. marca 2005, od 1. decembra 2005 do 31. marca 2006, od 1. decembra 2006 do 31. marca 2007, od 1. decembra 2007 do 31. marca 2008, od 1. decembra 2008 do 31. marca 2009, od 1. decembra 2009 do 31. marca 2010 in od 1. decembra 2010 do 31. marca 2011.“
(3)

V skladu s členoma 1 in 2 Protokola o stališču Danske, ki je priložen k Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri sprejemanju te odločbe, ki zanjo ni zavezujoča in se v njej ne uporablja. Glede na to, da ta odločba pomeni nadgradnjo schengenskega pravnega reda v skladu z določbami naslova IV tretjega dela Pogodbe o ustanovitvi Evropske skupnosti, Danska v skladu s členom 5 navedenega protokola v šestih mesecih po tem, ko je Svet sprejel to odločbo, odloči, ali bo to odločbo prenesla v svoje notranje pravo.
(4)

Čeprav dejanske razpoložljive informacije kažejo, da se ne uvažajo nobeni sestavljeni proizvodi za posebne prehranske namene za dojenčke ali majhne otroke, pa je možno, da so bili nekateri takšni sestavljeni proizvodi, odvisno od njihove posebne formulacije in zlasti deleža vsebnosti mlečnega proizvoda, predloženi za uvoz brez sistematične mejne kontrole v skladu z Odločbo Komisije 2007/275/ES z dne 17. aprila 2007 o seznamih živali in proizvodov, ki jih je treba pregledati na mejnih kontrolnih točkah v skladu z direktivama Sveta 91/496/EGS in 97/78/ES (2). Ob upoštevanju dejstva, da so takšni proizvodi primaren in v nekaterih primerih edini vir prehrane za dojenčke in majhne otroke, je primerno prepovedati uvoz vsakršnih takšnih proizvodov s poreklom s Kitajske v Skupnost. Države članice morajo zagotoviti, da se vsi takšni proizvodi, ki se odkrijejo na trgu, nemudoma uničijo.
(3)

Vplivi propanila na zdravje ljudi in okolje so bili ocenjeni v skladu z določbami uredb (ES) št. 451/2000 in (ES) št. 1490/2002 za vrste uporab, ki jih je predlagal prijavitelj. Poleg tega navedeni uredbi določata države članice poročevalke, ki morajo Evropski agenciji za varnost hrane (EFSA) v skladu s členom 8(1) Uredbe (ES) št. 451/2000 predložiti ustrezna poročila o oceni in priporočila. Država članica poročevalka za propanil je bila Italija, vse ustrezne informacije pa so bile predložene 13. junija 2007.
(125)

Komisija mora preveriti še „razvojni element“ oz. se prepričati, da bo pomoč prispevala k razvoju območja, ki je upravičeno do pomoči. Ta analiza mora upoštevati okoliščine in posebne potrebe zadevnega območja. Francoski organi so poudarili, da je bilo gospodarstvo otočja Saint-Pierre in Miquelon v času dodelitve pomoči v zelo težkem položaju. Otočje je bilo že v preteklosti odvisno od industrijskega ribolova. Zaradi hitrega in obsežnega propada te dejavnosti v letu 1993, ki je sledil za Francijo neugodni rešitvi spora s Kanado glede ribolovnih pravic in kanadskemu moratoriju na ribolov na polenovko, je bilo treba gospodarstvo tega območja preusmeriti. Majhnost otočja in števila njegovega prebivalstva, njegova precejšnja izoliranost in ozka usmerjenost gospodarstva so znatno zmanjšali možnosti take preusmeritve. Preusmerjanje na turizem na osnovi neokrnjene narave na otočju in bližine severno-ameriške celine bi bilo lahko zanimiva možnost. Ker Saint-Pierre in Miquelon ne more ponuditi dolgega turističnega bivanja, se je zdelo primerno otočje razviti kot pristanišče za križarke.
(6)

Na podlagi podatkov, ki jih je zagotovila Komisija (Eurostat) v skladu s členom 8g(1) Uredbe (ES) št. 3605/93 po sporočilu Poljske pred 1. aprilom 2008, in spomladanske napovedi služb Komisije za leto 2008 je ugotovljeno naslednje: — javnofinančni primanjkljaj se je zmanjšal s 3,8 % BDP leta 2006 na 2,0 % BDP leta 2007, kar je pod referenčno vrednostjo 3 % BDP. To je primerljivo s ciljem 3,4 % BDP, zastavljenim v posodobljeni različici konvergenčnega programa iz novembra 2006; — veliko boljši izid primanjkljaja leta 2007 v primerjavi s ciljnim je podpirala veliko višja realna rast BDP, kot je bila predvidena v konvergenčnem programu iz novembra 2007. Poleg tega je – v razmerju do BDP – država porabila manj za socialne transferje (zaradi neustrezne indeksacije v letu 2007), subvencije, naložbe in plače za zaposlene. Na splošno so bili skupni odhodki za 1,5 odstotne točke nižji od načrtovanih v konvergenčnem programu iz novembra 2006. Izboljšanje strukturnega salda (tj. ciklično prilagojenega salda brez enkratnih in drugih začasnih ukrepov) leta 2007 po ocenah znaša malo več kot 1,5 % odstotne točke BDP; — na podlagi nižje rasti BDP kot v letu 2007 spomladanska napoved za leto 2008 napoveduje, da se bo primanjkljaj sicer povečal na 2,5 % BDP, vendar bo ostal pod referenčno vrednostjo, kar bodo povzročili predvsem znižanje socialnih prispevkov, davčne olajšave in povečanje socialnih transferjev skupaj z višjimi naložbami. Ti podatki ustrezajo uradnemu ciljnemu primanjkljaju, določenemu v posodobljeni različici konvergenčnega programa iz marca 2008. Za leto 2009 spomladanska napoved napoveduje, da se bo ob nespremenjeni politiki primanjkljaj bolj ali manj ustalil. To kaže, da se je primanjkljaj verodostojno in trajnostno zmanjšal pod referenčno vrednost 3 % BDP; — vendar se bo strukturni saldo po napovedi v letu 2008 rahlo poslabšal za četrtino odstotne točke BDP, ob nespremenjeni politiki pa se bo v letu 2009 izboljšal za tretjino odstotne točke. Pri tem je treba upoštevati potrebo po doseganju srednjeročnega cilja za proračunsko stanje, ki je za Poljsko strukturni primanjkljaj v višini 1 % BDP; — javni dolg se je zmanjšal s 47,6 % BDP leta 2006 na 45,2 % leta 2007. Glede na spomladansko napoved za leto 2008 se pričakuje, da bo delež dolga ostal precej pod referenčno vrednostjo 60 % BDP ter se do konca leta 2009 dodatno zmanjšal na približno 44 % BDP.
(2)

Argentina je navedena v delu 1 Priloge II k Odločbi 79/542/EGS in je razdeljena na tri različna ozemlja glede na njihovo zdravstveno stanje živali. Argentinsko ozemlje Patagonije južno od 42. vzporednika je priznano kot prosto slinavke in parkljevke in kjer cepljenje ni bilo opravljeno. Uvoz svežega mesa s kostmi nekaterih živali s tega ozemlja v Skupnost je dovoljen. Druga ozemlja Argentine so priznana kot prosta slinavke in parkljevke in kjer je bilo cepljenje opravljeno, z zadevnih ozemelj pa je dovoljen samo uvoz izkoščenega in zorjenega mesa v Skupnost.
(1)

Sklep 2006/493/ES (2) določa znesek podpore Skupnosti za razvoj podeželja za obdobje od 1. januarja 2007 do 31. decembra 2013, letno razdelitev in najmanjši znesek, ki se dodeli regijam, ki so upravičene do pomoči v okviru cilja „konvergenca“.
SL Uradni list Evropske unije L 193/16

ODLOČBA KOMISIJE

z dne 14. julija 2008

o določitvi zneskov pomoči za diverzifikacijo in dodatne pomoči za diverzifikacijo, ki se odobri v okviru začasne sheme za prestrukturiranje industrije sladkorja Skupnosti za tržno leto 2008/2009

(notificirano pod dokumentarno številko C(2008) 3498)

(Besedilo v angleškem, bolgarskem, danskem, finskem, francoskem, italijanskem, litvanskem, madžarskem, nemškem, nizozemskem, poljskem, portugalskem, romunskem, slovaškem, španskem in švedskem jeziku je edino verodostojno)

(2008/600/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 320/2006 z dne 20. februarja 2006 o ustanovitvi začasne sheme za prestrukturiranje industrije sladkorja v Skupnosti (1),

ob upoštevanju Uredbe Komisije (ES) št. 968/2006 z dne 27. junija 2006 o določitvi podrobnih pravil za izvajanje Uredbe Sveta (ES) št. 320/2006 o ustanovitvi začasne sheme za prestrukturiranje industrije sladkorja v Skupnosti (2) in zlasti člena 13(1) Uredbe,

ob upoštevanju naslednjega:

(1) Komisija mora do 31. maja 2008 za vsako zadevno državo članico določiti zneske pomoči za diverzifikacijo iz člena 6 Uredbe (ES) št. 320/2006 in dodatne pomoči za diverzifikacijo iz člena 7 navedene uredbe.

(2) Zneski pomoči za diverzifikacijo in dodatne pomoči za diverzifikacijo se v skladu s členom 13(2) Uredbe (ES) št. 968/2006 izračunajo na podlagi ton kvote za sladkor, ki je bila v zadevni državi članici opuščena v tržnem letu 2008/2009 –

SPREJELA NASLEDNJO ODLOČBO:

Člen 1

Zneski pomoči za diverzifikacijo in dodatne pomoči za diverzifikacijo na zadevno državo članico iz členov 6 in 7 Uredbe (ES) št. 320/2006, določeni na podlagi opuščenih kvot v tržnem letu 2008/2009, so navedeni v Prilogi k tej odločbi.

Člen 2

Ta odločba je naslovljena na Kraljevino Belgijo, Republiko Bolgarijo, Kraljevino Dansko, Zvezno republiko Nemčijo, Kraljevino Španijo, Francosko republiko, Italijansko republiko, Republiko Litvo, Republiko Madžarsko, Kraljevino Nizozemsko, Republiko Avstrijo, Republiko Poljsko, Portugalsko republiko, Romunijo, Slovaško republiko, Republiko Finsko, Kraljevino Švedsko ter Združeno kraljestvo Velike Britanije in Severne Irske.

V Bruslju, 14. julija 2008 Za Komisijo Mariann FISCHER BOEL Članica Komisije

(1) UL L 58, 28.2.2006, str. 42. Uredba, kakor je bila nazadnje spremenjena z Uredbo (ES) št. 1261/2007 (UL L 283, 27.10.2007, str. 8).

(2) UL L 176, 30.6.2006, str. 32. Uredba, kakor je bila nazadnje spremenjena z Uredbo (ES) št. 1264/2007 (UL L 283, 27.10.2007, str. 16).
(1)

Za izvajanje Uredbe (ES) št. 1348/2000 je bilo treba pripraviti in objaviti priročnik s podatki o sprejemnih organih iz člena 2 Uredbe. Priročnik je v Prilogi I k Odločbi Komisije 2001/781/ES z dne 25. septembra 2001 o sprejemu priročnika sprejemnih organov in glosarja pisanj, ki se vročajo v skladu z Uredbo Sveta (ES) št. 1348/2000 o vročanju sodnih in zunajsodnih pisanj v civilnih ali gospodarskih zadevah v državah članicah (2).
(1)

Člen 15(7) Sklepa 2003/479/ES in člen 15(6) Sklepa 2007/829/ES določata, da se dnevna in mesečna nadomestila vsako leto uskladijo brez učinka za nazaj na podlagi prilagajanja osnovnih plač uradnikov Skupnosti v Bruslju in Luxembourgu.
(3)

Evropska agencija za varnost hrane je v svojem mnenju z dne 29. novembra 2007 o alifatskih in aromatskih ogljikovodikih navedla, da so poskusi na živalih in vivo s snovjo 2-metilbuta-1,3-dien (registrirana pod številko FL 01.049) pokazali rakotvorni učinek na poskusnih živalih in možno rakotvornost. V skladu s tem njegova uporaba kot aromatične snovi ni sprejemljiva, ker ne izpolnjuje splošnih meril za uporabo aromatičnih snovi, navedenih v Prilogi k Uredbi (ES) št. 2232/96. Posledično je treba snov črtati iz registra.
SL Uradni list Evropske unije L 151/35

SKLEP SVETA IN KOMISIJE

z dne 26. maja 2008

o sklenitvi Protokola k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Gruzijo na drugi strani, zaradi upoštevanja pristopa Republike Bolgarije in Romunije k Evropski uniji

(2008/430/ES, Euratom)

SVET EVROPSKE UNIJE IN

KOMISIJA EVROPSKIH SKUPNOSTI STA –

ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2), člena 55, člena 57(2), člena 71, člena 80(2) ter členov 93, 94, 133 in 181a v povezavi z drugim stavkom člena 300(2) in prvim pododstavkom člena 300(3) Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

ob upoštevanju Akta o pristopu Bolgarije in Romunije ter zlasti člena 6(2) Akta,

ob upoštevanju predloga Komisije,

ob upoštevanju mnenja Evropskega parlamenta (1),

ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,

ob upoštevanju naslednjega:

(1) Protokol k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Gruzijo na drugi strani zaradi upoštevanja pristopa Republike Bolgarije in Romunije k Evropski uniji je bil v imenu Evropske skupnosti in držav članic podpisan dne 27. junija 2007 v skladu s Sklepom Sveta 2007/548/ES (2).

(2) Do začetka veljavnosti se Protokol začasno uporablja od 1. januarja 2007.

(3) Protokol je treba odobriti –

SKLENILA:

Člen 1

Protokol k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Gruzijo na drugi strani zaradi upoštevanja pristopa Republike Bolgarije in Romunije k Evropski uniji se odobri v imenu Evropske skupnosti, Evropske skupnosti za atomsko energijo in držav članic.

Besedilo Protokola je priloženo temu sklepu (3).

Člen 2

Predsednik Sveta v imenu Evropske skupnosti in njenih držav članic poda uradno obvestilo iz člena 3(2) Protokola (4). Predsednik Komisije hkrati poda to obvestilo v imenu Evropske skupnosti za atomsko energijo.

V Bruslju, 26. maja 2008 Za Svet Predsednik D. RUPEL Za Komisijo Predsednik José Manuel BARROSO

(1) Mnenje z dne 10. julija 2007 (še ni objavljeno v Uradnem listu).

(2) UL L 202, 3.8.2007, str. 30.

(3) UL L 202, 3.8.2007, str. 31.

(4) Generalni sekretariat Sveta bo objavil datum začetka veljavnosti Protokola v Uradnem listu Evropske unije.
(1)

Na podlagi člena 96 Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (2) (v nadaljnjem besedilu „Sporazum o partnerstvu“) lahko pogodbenica, ki kljub okrepljenemu političnemu dialogu meni, da katera od drugih pogodbenic ne izpolnjuje obveznosti v zvezi s katerim od bistvenih elementov iz člena 9 Sporazuma o partnerstvu, povabi to pogodbenico, da začne posvetovanja in lahko v določenih okoliščinah sprejme ustrezne ukrepe, po potrebi vključno z delno ali popolno odložitvijo izvajanja Sporazuma o partnerstvu za zadevno pogodbenico.
(3)

V Ukrajini potekajo preiskave za določitev vira onesnaženja. Ukrajinski organi so se tudi zavezali, da bodo uvedli ustrezen nadzorni sistem, v skladu s katerim se bo za vse pošiljke sončničnega olja, ki bodo izvožene v Evropsko unijo, potrdilo, da nimajo vsebnosti mineralnega olja, zaradi katere sončnično olje ne bi bilo primerno za prehrano ljudi. Vendar morajo podrobnosti o tem nadzornem sistemu še vedno sporočiti Komisiji. Komisija mora oceniti sistem nadzora in potrjevanja, da preveri natančnost in zanesljivost za zagotovitev, da sončnično olje, izvoženo v Skupnost, nima vsebnosti mineralnega olja, zaradi katere bi bilo sončnično olje neustrezno za prehrano ljudi. Treba je zagotoviti, da se sončnično olje ne izvaža v Skupnost, dokler se ne uvede takšen sistem nadzora in potrjevanja, ki ga oceni in sprejme Komisija. Ocena sistema nadzora in potrjevanja bo izvedena na podlagi podrobnih informacij, ki jih bodo zagotovili ukrajinski organi.
Glede na resno tveganje, ki ga predstavljajo magnetne igrače, in da se zagotovi stalna in visoka raven varovanja zdravja in zaščite potrošnika v celotni EU ter preprečuje ovire pri trgovanju, je nujno, da se v skladu s členom 13 Direktive 2001/95/ES sprejme začasna odločba. Takšna odločba mora nujno vsebovati pogoj, da so magnetne igrače, ki se dajejo na trg in na voljo na trgu, označene z ustreznim opozorilom o tveganjih v zvezi s prisotnostjo magnetov ali magnetnih sestavnih delov, ki so dostopni otrokom in se zaradi oblike in velikosti lahko pogoltnejo. Takšna odločba mora prispevati k preprečevanju nadaljnjih smrtnih primerov in poškodb.
(1)

V Prilogi I k Odločbi 2000/57/ES z dne 22. decembra 1999 o zgodnjem obveščanju in odzivanju za preprečevanje in obvladovanje nalezljivih bolezni po Odločbi št. 2119/98/ES Evropskega parlamenta in Sveta (2) so navedeni dogodki, o katerih morajo poročati pristojni organi na področju javnega zdravja vsake države članice v okviru navedenega sistema.
(6)

V primerjavi z drugimi območji Italije so tem območjem skupni dodatni stroški ogrevanja. Za podnebni coni E in F znaša znižanje davkov povprečno 11-12 % cene plinskega olja in utekočinjenega naftnega plina za ogrevanje. Povprečni stroški ogrevanja so zaradi podnebnih razmer v podnebni coni E 90 %, v podnebni coni F pa 170 % višji od nacionalnega povprečja. Na otokih so stroški ogrevanja višji kot v celinskem delu Italije zaradi geografskih posebnosti otokov, omejene preskrbe z gorivom in zaradi dodatnih stroškov prevoza, zato je tu cena goriv višja kot v celinskem delu Italije.
(1)

Protokol k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani ter Arabsko republiko Egipt na drugi strani zaradi pristopa Republike Bolgarije in Romunije k Evropski uniji je bil v imenu Evropske skupnosti in njenih držav članic podpisan dne 26. novembra 2007.
(6)

Bosna in Hercegovina trenutno ni uvrščena na seznam v Prilogi II k Odločbi 2006/766/ES. Komisija je opravila pregled v navedeni državi med 29. avgustom in 2. septembrom 2005. Ugotovljeno je bilo, da so pristojni organi zagotovili vsa potrebna jamstva za izpolnitev ustreznih sanitarnih pogojev. Zato je treba Bosno in Hercegovino vključiti na seznam tretjih držav, iz katerih lahko države članice dovolijo uvoz ribiških proizvodov.
2.

Priloga III se nadomesti z naslednjim: „PRILOGA III VZORČNA ZDRAVSTVENA SPRIČEVALA ZA UVOZ TEHNIČNE ŽELATINE IZ TRETJIH DRŽAV ZA UPORABO V FOTOGRAFSKI INDUSTRIJI Opombe (a) Veterinarska spričevala za uvoz tehnične želatine za uporabo v fotografski industriji pripravi država izvoznica na podlagi vzorčnega spričevala, prikazanega v tej prilogi III. Vsebovati morajo potrdila, ki se zahtevajo za katero koli tretjo državo, in po potrebi tista dodatna jamstva, ki se zahtevajo za tretjo državo izvoznico ali njen del. (b) Originalni izvod vsakega spričevala mora biti pripravljen na enem samem listu papirja, obojestransko, če pa obsega več besedila, mora biti pripravljen v taki obliki, da vse potrebne strani tvorijo nedeljivo celoto. (c) Spričevalo mora biti pripravljeno vsaj v enem uradnem jeziku države članice EU, v kateri se bo izvajal inšpekcijski pregled na mejni kontrolni točki EU, in v jeziku namembne države članice EU. Te države članice pa lahko dovolijo druge jezike, če je potrebno, ki jih spremlja uradni prevod. (d) Če so zaradi identifikacije posameznih delov pošiljke k spričevalu priložene dodatne strani, se šteje, da so te strani del originalnega izvoda spričevala, pod pogojem, da vsako stran podpiše in z žigom opremi uradni veterinar, ki izvaja certificiranje. (e) Kadar spričevalo, vključno z dodatnimi seznami iz (d), obsega več kot eno stran, mora biti vsaka stran oštevilčena [številka strani] od [skupno število strani] na dnu strani in biti opremljena s kodno številko spričevala, ki jo je določil pristojni organ, na vrhu strani. (f) Izvirnik spričevala mora izpolniti in podpisati uradni veterinar. Originalni izvod spričevala mora izpolniti in podpisati uradni veterinar. Pri tem morajo pristojni organi države izvoznice zagotoviti, da se upoštevajo načela certificiranja, enakovredna tistim, predpisanim v Direktivi Sveta 96/93/ES. (g) Barva podpisa se razlikuje od barve tiska. To pravilo velja tudi za žige, razen reliefnih in vodnih žigov. (h) Originalni izvod spričevala mora spremljati pošiljko na mejni kontrolni točki EU, dokler ne prispe v namembni fotografski industrijski obrat.
SL Uradni list Evropske unije L 180/22

Popravek Sklepa Političnega in varnostnega odbora CHAD/3/2008 (2008/412/SZVP) z dne 28. maja 2008 o spremembi Sklepa Političnega in varnostnega odbora CHAD/1/2008 o sprejetju prispevka tretjih držav k vojaški operaciji Evropske unije v Republiki Čad in Srednjeafriški republiki in Sklepa CHAD/2/2008 o vzpostavitvi odbora sodelujočih držav za vojaško operacijo Evropske unije v Republiki Čad in Srednjeafriški republiki

( Uradni list Evropske unije L 144 z dne 4. junija 2008 )

V naslovu Sklepa Političnega in varnostnega odbora na naslovni strani in na strani 82 ter v zaključnem besedilu na strani 83:

besedilo:

„28. maja 2008“

se glasi:

„14. maja 2008“.
SL Uradni list Evropske unije L 7/30

ODLOČBA KOMISIJE

z dne 22. decembra 2006

o odobritvi načrtov spremljanja za odkrivanje ostankov ali snovi v živih živalih in živalskih proizvodih v skladu z Direktivo Sveta 96/23/ES, ki sta jih predložili Bolgarija in Romunija

(notificirano pod dokumentarno številko C(2006) 6815)

(Besedilo velja za EGP)

(2007/15/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih ter razveljavitvi direktiv 85/358/EGS in 86/469/EGS in odločb 89/187/EGS in 91/664/EGS (1) ter zlasti drugega pododstavka člena 8(1) Direktive,

ob upoštevanju naslednjega:

(1) Direktiva 96/23/ES predpisuje ukrepe za spremljanje nekaterih snovi in njihovih ostankov v živih živalih in živalskih proizvodih ter določa, da morajo države članice svoje načrte spremljanja za odkrivanje ostankov ali snovi predložiti Komisiji v odobritev („načrti spremljanja“).

(2) Ker bosta Bolgarija in Romunija pristopili k Skupnosti 1. januarja 2007, sta Komisiji v odobritev predložili načrte spremljanja.

(3) Navedeni načrti spremljanja so v skladu z zahtevami Direktive 96/23/ES in jih je zato treba odobriti.

(4) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Načrt spremljanja za odkrivanje ostankov ali snovi v skladu s členom 5(1) Direktive 96/23/ES, ki ga je Bolgarija predložila Komisiji 25. aprila 2006, se odobri.

Člen 2

Načrt spremljanja za odkrivanje ostankov ali snovi v skladu s členom 5(1) Direktive 96/23/ES, ki ga je Romunija predložila Komisiji 20. marca 2006, se odobri.

Člen 3

Ta odločba se uporablja pod pogojem in z dnem začetka veljavnosti Pogodbe o pristopu Bolgarije in Romunije.

Člen 4

Ta odločba je naslovljena na države članice.

V Bruslju, 22. decembra 2006 Za Komisijo Markos KYPRIANOU Član Komisije

(1) UL L 125, 23.5.1996, str. 10. Direktiva, kakor je bila nazadnje spremenjena z Uredbo (ES) št. 882/2004 Evropskega parlamenta in Sveta (UL L 191, 28.5.2004, str. 1).
(2)

Tehnične informacije so sestavljene iz podatkov, postopkov in navodil, ki so potrebni za pregled, popravilo in zamenjavo neustreznih/pokvarjenih/izrabljenih delov motornega vozila ali za odpravo okvar katerih koli sistemov vozila. Vključujejo sedem glavnih kategorij: — osnovne parametre (dokumentacijo o vseh referenčnih vrednostih in nastavljenih vrednostih v zvezi z vozilom, ki jih je mogoče izmeriti, na primer nastavitve navora, meritve reže med zavorno oblogo in bobnom, hidravlični in pnevmatski tlak), — načrte in opise faz popravil in vzdrževanja (servisni priročniki, tehnični dokumenti, kot so načrti dela, opisi orodij, ki se uporabljajo za določeno popravilo, in načrti, kot so vezalni načrti ali hidravlika), — preizkušanje in diagnosticiranje (vključno s šiframi za diagnosticiranje napak/odpravljanje napak, programsko opremo in drugimi potrebnimi informacijami za diagnosticiranje napak na vozilih) – veliko teh informacij, vendar ne vse, je vsebovanih v specializiranih elektronskih orodjih, — šifre, programsko opremo in druge informacije, ki so potrebne za reprogramiranje, ponovno nastavljanje ali ponovni zagon električnih krmilnih enot (ECU – „electronic control units“), nameščenih na vozilu. Ta kategorija je povezana s prejšnjo, saj se z istimi elektronskimi orodji pogosto diagnosticira napako in nato prek električnih krmilnih enot izvede prilagoditve, potrebne za njeno odpravo, — informacije o rezervnih delih, vključno s katalogi rezervnih delov s šiframi in opisi, in metode identifikacije vozil (to je podatki, povezanimi z določenim vozilom, ki serviserjem omogočajo identifikacijo posameznih šifer za dele, nameščene med sestavo vozila, in identifikacijo ustreznih šifer za skladne prvotne nadomestne dele za zadevno vozilo), — posebne informacije (pozive kupcem k vračilu vozil in obveščanje o pogostih napakah), — gradivo za usposabljanje.